અધિકૃત રીતે T1 તરીકે ઓળખાતી આ વાઘણને શુક્રવારે રાત્રે ઠાર કરવામાં સફળતા મળી હતી. આ આદમખોર પ્રાણીને શાર્પ શૂટર અસગર અલીએ ઠાર કરી હતી. અસગર અલી જાણીતા શાર્પ શૂટર નવાબ શફત અલીના પુત્ર છે, તેમણે રાલેગાંવ પોલીસ સ્ટેશનની હદમાં આવતા બોરાતી ફોરેસ્ટના કમ્પાર્ટમેન્ટ નં. ૧૪૯માં વાઘણ અવનિને ઠાર કરી હતી. આ આદમખોર વાઘણ પંધારકાવડા જંગલ વિસ્તારમાં જાણીતી હતી અને તેણે છેલ્લા બે વર્ષમાં ૧૩ લોકોને પોતાનો શિકાર બનાવ્યા હતા. આ વર્ષે સપ્ટેમ્બરમાં, સુપ્રીમ કોર્ટે આ આદમખોર વાઘણ નજરે પડે કે ગોળી મારવાનો આદેશ આપ્યો હતો. .